Дапаможнік змяшчае апісанне дзесяці метадаў рашэння тэкставых задач. Гэтыя метады ахопліваюць усе тыпы задач, прадстаўленыя ў 5—6 класах: задачы на рух, на суму і рознасць, на суадносіны, на часткі (дробы) ад цэлага, на працэнты, на залежнасць паміж колькасцю і коштам, на выключэнне аднаго шукаемага з двух заменай яго іншым і г.д. Спачатку даецца сціслае апісанне метаду, разглядаецца рашэнне канкрэтнай задачы гэтым метадам з дапамогай відэароліка, у якім рашэнне задачы прадстаўлена ў форме “пытанне — адказ”, фарміруецца алгарытм рашэння задач дадзенага класа, прапаноўваюцца задачы для самастойнага прымянення навучэнцамі сфарміраванага алгарытму. Аўтарамі прадугледжаны розныя па ўзроўні складанасці задачы, задачы, у якіх залежнасць паміж велічынямі прадстаўлена ў замаскіраваным выглядзе. Прапанаваны таксама і задачы з вучэбнага дапаможніка для 5 класа пад рэдакцыяй Л.Б.Шнэпермана.